พรอดิวซ์ แคมป์ เอเชีย: ซีซั่น 2

**พรอดิวซ์ แคมป์ เอเชีย: ซีซั่น 2** () หรือที่รู้จักในชื่อ **ช่วง เอเชีย 2025** เป็นรายการเรียลลิตีโชว์ จีน/ไทยที่กำลังจะจัดขึ้นโดยเทนเซ็นต์ นี่เป็นซีรีส์ลำดับที่ 6 ของแฟรนไชส์พรอดิวซ์แคมป์ซึ่งเป็นไอดอลซีรีส์แนวเอาชีวิตรอดที่มาจากประเทศจีน และเป็นซีรีส์ลำดับที่ 2 ของซีรีส์ พรอดิวซ์ แคมป์ เอเชียต่อจากพรอดิวซ์ แคมป์ เอเชีย: ไทยแลนด์ จะออกอากาศตอนแรกในวันที่ 2 กุมภาพันธ์ ค.ศ. 2025 และออกอากาศทุกวันอาทิตย์ เวลา 16:50 น. (UTC+7) ทางวีทีวี

รายการรวบรวมผู้เข้าแข่งขันชาย 60 คนจาก 9 ประเทศเพื่อต่อสู้ชิงตำแหน่งในบอยแบนด์ เน็กซ์ไทด์ ในตอนสุดท้าย

## การประชาสัมพันธ์

ในวันที่ 10 พฤษภาคม ค.ศ. 2024 หนึ่งเดือนหลังจาก *[[พรอดิวซ์ แคมป์ เอเชีย: ไทยแลนด์]]* จบลง มีการประกาศว่ากำลังสร้างซีซั่นที่สองของซีรีส์โดยมีผู้เข้าแข่งขันชายเป็นหลัก การสมัครออดิชั่นเริ่มในวันเดียวกันนั้น และสิ้นสุดในวันที่ 30 กันยายน ค.ศ. 2024 

ในเดือนตุลาคม ภาพถ่ายของเทรนนีที่ผ่านการออดิชั่นถูกเผยแพร่ทางออนไลน์ ซึ่งรวมถึง เบนจามิน กรีนเวลล์ และธนากร สังวาลย์ นักแสดงที่เป็นที่รู้จักจากละครซีรีส์ เรื่อง บอกกรงๆ...ว่ารักเธอ (2024) และพี่เขาบุกโลกของผม (2024) ตามลำดับ พีนัทไอดอลชาวไทยจากวงบอยแบนด์ The7 และผู้เข้าร่วมรายการไอดอลในอดีต: สมาร์ท จากลาซไอคอน (2021), แชมป์ จากโปรเจ็กต์อัลฟ่า (2022) และหู เย่เทา จาก *[[พรอดิวซ์แคมป์ 2021]]* (2021) ซึ่งเป็นรายการลำดับที่สี่ของแฟรนไชส์ 

เมื่อวันที่ 30 ธันวาคม ทีเซอร์ตัวอย่างได้ถูกปล่อยออกมา โดยมีผู้ชนะจากรายการพรอดิวซ์แคมป์ก่อนหน้านี้ ได้แก่หยาง เชาเยว่ จากร็อคเก็ตเกิลส์ 101, โจว เจิ้นหนาน และเหยา เฉิน จากอาร์วันเอสอี, Chen Zhuoxuan จากบงบงเกิลส์ 303, หลิว อวี่ จากอินทูวัน, ริกิมารุ, มิกะ และไนน์ จากจีนี่ส์ มาร่วมพูดคุยถึงประสบการณ์ของพวกเขาในพรอดิวซ์แคมป์ วันเดียวกันนั้น เทรนนีของพรอดิวซ์ แคมป์ เอเชีย: ซีซั่น 2 ได้ปรากฏตัวและแสดงในงาน Amazing Thailand Countdown 2025 ที่ไอคอนสยาม

## เมนเทอร์
เมื่อวันที่ 24 ธันวาคม ภาพทีเซอร์ได้ถูกโพสต์บนหน้าโซเชียลมีเดียของพรอดิวซ์ แคมป์ เอเชีย โดยบอกใบ้ถึงตัวตนของเมนเทอร์ในรายการ สองวันต่อมา มีภาพจาก พรอดิวซ์ แคมป์ เอเชีย: ซีซั่น 2 เผยให้เห็นว่ารายการได้เริ่มถ่ายทำแล้ว ดิเอต นักเต้นชาวจีนและสมาชิกวงเซเวนทีน,  หลิน อีเฉิน นักแสดงสาวชาวไต้หวัน, เทีย เรย์ นักร้องชาวจีน, อุรัสยา เสปอร์บันด์ นักแสดงและนางแบบชาวไทย, เจฟ ซาเตอร์ นักร้องชาวไทยและเมนเทอร์ของ *[[พรอดิวซ์ แคมป์ เอเชีย: ไทยแลนด์]]* และแบมแบม แร็ปเปอร์ชาวไทยและสมาชิกวงก็อตเซเวนก็เดินทางมาถึงกองถ่าย ในเวลาต่อมา เมื่อวันที่ 15 มกราคม ทุกคนยกเว้นหลิน อีเฉิน ได้รับการยืนยันให้เป็นเมนเทอร์ของรายการ โดยที่ดิเอตและแบมแบมยังทำหน้าที่เป็นโปรดิวเซอร์ของรายการอีกด้วย จากนั้น หลิน อีเฉินได้รับการประกาศให้เป็นเมนเทอร์รับเชิญสำหรับตอนแรก

### เมนเทอร์รับเชิญ

### แขกรับเชิญพิเศษ

## ผู้เข้าแข่งขัน
**สัญลักษณ์สี**




## อันดับ
**สัญลักษณ์สี:**




## ภารกิจ

### ตอนที่ 1&2 : Grand Audition
ในภารกิจนี้จะเริ่มต้นด้วบการแสดง Grand Audition ผู้เข้าแข่งขันจะเตรียมการแสดงไว้เหมือนกับซีซันที่แล้ว และผู้เข้าแข่งขันจะถูกประเมินเป็นรายบุคคลโดยมีหัวข้อหลักในการประเมิน 3 ประการ ได้แก่ การร้อง การเต้น และวิชวล หากกรรมการที่ตัดทั้ง3 ประการมีการประเมินเรื่องเกรดตรงกัน 2 ใน 3 จะถือว่าผู้เข้าแข่งขันนั้นจะได้รับเกรดนั้นแต่หากกรรมการทั้ง 3 รายการมีการประเมินที่ไม่ตรงกันเลย สิทธิ์ในการตัดสินใจจะอยู่ที่แบมแบมและดิเอท

### ตอนที่ 2: Theme Song Mission
ในครึ่งหลังของตอนที่ 2 ผู้เข้าแข่งขันจะได้รับการจัดเกรดให้และแนะนำกติกาเกี่ยวกับเพลงประจำรายการอย่าง "Skyline" โดยผู้แข่งขันจะทำการแข่งขันกันใน 3 สาย ได้แก่ การร้อง การเต้น และวิชวล ผู้เข้าแข่งขันจะสามารถเลือกแข่งขันได้เพียงสายใดสายหนึ่งเท่านั้น ในสายร้องผู้เข้าแข่งขันจะถูกประเมินในด้านการร้องผ่านการฟังของกรรมการเป็นหลัก สายเต้นผู้เข้าแข่งขันจะถูกประเมินจากทักษะการเต้นผ่านการชมวิดีโอของกรรมการเป็นหลัก และสายวิชวล ผู้เข้าแข่งขันจะถูกประเมินจากทักษะการแสดงออกทางสีหน้าผ่านการชมวิดีโอของกรรมการเป็นหลัก เพื่อเป็นการจัดเกรดใหม่และเพื่อค้นหาเซนเตอร์ของแต่ละสาย ซึ่งผลการแข่งขันนั้น เซนเตอร์สายร้อง ได้แก่ ไท-โอ เซนเตอร์สายเต้น ได้แก่ เหยา จื่อฮ่าว และเซนเตอร์สายวิชวล ได้แก่ โอมาร์
**สัญลักษณ์:**

แถวด้านบนระบุระดับเกรดในรอบ Grand Audition ในขณะที่คอลัมม์แรกเป็นระดับเกรดใหม่หลังจากการประเมินในภารกิจ Theme Song



### ตอนที่ 3&4 : The First Public Stage
ในการแสดงต่อสาธารณะชนในครั้งแรกนั้นแต่ละทีมจะถูกแบ่งออกเป็นทีมละ 6 คน ทั้งหมด 10 กลุ่ม โดยจะจับคู่กันและแข่งขันเพื่อหาทีมที่ชนะและ MVP ของแต่ละทีม

เซนเตอร์ของ 5 ทีมแรกจะมาจากการโหวตของเกรด B,C และ F เพื่อคัดเลือกผู้แข่งขันเกรด A จำนวน 5 คนที่ผู้เข้าแข่งขันจากเกรดอื่นมองว่ามีศักยภาพมากที่สุด และเซนเตอร์อีก 5 คนจะมาจากการโหวตของผู้เข้าแข่งขันเกรด A ที่มองว่าผู้เข้าแข่งขันจากเกรด B,C และF คนใดที่มีศักยภาพมากที่สุด 

กติกาในการโหวต: ผู้ชมในห้องส่งสามารถโหวตได้ทั้งหมด 2 รอบ ในรอบแรกนั้นจะโหวตเลือก MVP ให้กับผู้เข้าแข่งขันแต่ละทีม และในรอบที่สองจะเป็นการโหวตเลือกการแสดงที่ชื่นชอบที่สุดในการแข่งขันแต่ละรอบ ทีมที่ชนะจะได้รับคะแนนพิเศษ 2,000 คะแนนและ MVP ของแต่ละทีมจะได้รับคะแนนพิเศษ 1,000 คะแนน หลังจากการแข่งขันเสร็จสิ้นจะประกาศ MVP of MVP คือผู้เข้าแข่งขันที่ได้รับ MVP และมีคะแนนโหวตมากที่สุด ได้แก่ โอมาร์ จะได้รับคะแนนพิเศษเพิ่มอีก 3,000 คะแนน

หลังจบการแข่งขันทางรายการได้เปิดให้ผู้ชมทางออนไลน์สามารถเข้าไปร่วมโหวตการแสดงที่ชื่นชอบมากที่สุด โดย 3 การแสดงที่ถูกโหวตมากที่สุดจะได้รับคะแนนพิเศษเพิ่มในรอบการคัดออกครั้งที่ 1 โดยการแสดงที่ถูกโหวตมากที่สุดได้แก่ อันดับ 1 Attention ผู้เข้าแข่งขันภายในทีมได้รับคะแนนพิเศษเพิ่มคนละ 20,000 คะแนน อันดับ 2 Super ได้รับคะแนนพิเศษเพิ่มคนละ 16,000 คะแนน และอันดับ 3 Firework ได้รับคะแนนเพิ่มคนละ 10,000 คะแนน




### ตอนที่ 7&8: Position Collabralation Stage
ในการแสดงต่อสาธารณชนครั้งที่ 2 นั้นผู้เขเาแข่งขันจะถูกแบ่งออกเป็น 7 กลุ่ม กลุ่มละ 5 คน โดยการเลือกนั้นผู้เข้าแข่งขันจะได้ทำการเลือกเพลงที่ตนเองอยากจะทำการแสดง 3 อันดับแรกไว้ก่อนการประกาศผลครั้งที่ 1 และหลังการประกาศผลครั้งที่ 1 นั้นผู้เข้าแข่งขันที่เหลืออยู่จะทำการเลือกเพลงตามที่ตนเองเลือกไว้ตามลำดับ หากเพลงที่ตนเองเลือกไว้นั้นสมาชิกครบแล้ว จะต้องทำการเลือกเพลงในอยากทำการแสดงในลำดับที่ 2 และ 3 แต่หากทั้ง 3 เพลงสมาชิกครบแล้วจะต้องเลือกเพลงที่เหลืออยู่แทน

การแข่งขัน Position Collabralation ผู้เข้าแข่งขันจะถูกแบ่งออกเป็น 3 สายได้แก่สาย Vocal,สาย Dance และสาย Original ซึ่งสาย Original นั้นผู้เข้าแข่งขันภายในทีมจะต้องสร้างสรรค์เนื้อเพลง ทำนอง และท่าเต้นขึ้นมาใหม่ทั้งหมดเพื่อใช้ในการแสดง

ในครั้งนี้จะเป็นการแข่งขันในรูปแบบทีม โดยนำคะแนนโหวตของทุกคนในทีมมารวมกัน ทีมที่สามารถทำคะแนนได้สูงสุดเป็นอันดับหนึ่งจะได้นั่งบน MVP Seat และถ้าทีมต่อไปสามารถทำคะแนนได้มากกว่าจะได้นั่งบน MVP Seat แทน ทีมที่สามารถนั่งบน MVP Seat ได้เป็นทีมสุดได้จะถือว่าเป็นทีมที่ชนะอีกทั้งได้รับคะแนนพิเศษคนละ 10,000 คะแนน ส่วน MVP ของทุกทีมจะได้รับคนละ 10,000 คะแนนและ MVP of MVP คือคนที่ได้รับคะแนนโหวตสูงสุดในการแข่งขันจะได้รับคะแนนเพิ่มอีก 10,000 คะแนน นั้นก็คือ ฉง




### ตอนที่ 10: Grand Debut Night
ในตอนที่ 9 หลังจากประกาศอันดับในการคัดออกครั้งที่ 2 เสร็จสิ้นแล้ว เหล่าเมนเทอร์จะประกาศเพลงที่ใช้ในการแสดงในรอบ Grand Debut Night โดยเซนเตอร์ของแต่ละทีมจะมาจากการส่งของขวัญในแอพลิเคชัน Wetv และผู้ชนะจะได้เลือกเพลงที่ตนเองต้องการทำง่นแสดง ได้แก่ หู เย่เทา,ไท-โอ และดอร์น ตามลำดับ 
**หมายเหตุ:**

## แฟรนไชส์

## หมายเหตุ

## อ้างอิง

## แหล่งข้อมูลอื่น
* Official website

หมวดหมู่:พรอดิวซ์ 101 (รายการโทรทัศน์จีน)
หมวดหมู่:ผลงานต้นฉบับของเทนเซ็นต์
หมวดหมู่:รายการโทรทัศน์จีนที่สร้างจากรายการโทรทัศน์เกาหลีใต้
หมวดหมู่:รายการเรียลลิตีโชว์จีน
หมวดหมู่:รายการโทรทัศน์ภาษาไทย
หมวดหมู่:รายการเรียลลิตีโชว์ไทย
หมวดหมู่:รายการโทรทัศน์จีนรายฤดูกาลในปี พ.ศ. 2568
หมวดหมู่:รายการโทรทัศน์ไทยรายฤดูกาลในปี พ.ศ. 2568
หมวดหมู่:รายการโทรทัศน์ช่อง 3 เอชดี